“อิตัลไทยวิศวฯ” เซ็นรับงานจาก IRPC ปรับปรุง Flue Gas Cooler Unit
"อิตัลไทยวิศวฯ" เซ็นรับงานจาก IRPC มูลค่า 600 ลบ. เพื่อปรับปรุง Flue Gas Cooler Unit for DCC Plant
21 ต.ค. 2559

นายสุกฤตย์ สุรบถโสภณ กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC และบริษัท อิตัลไทยวิศวกรรม จำกัด ลงนามสัญญางานก่อสร้างโครงการ ปรับปรุง Flue Gas Cooler Unit for DCC Plant พื้นที่โดยรวมประมาณ 3,000 ตารางเมตร ด้วยงบการดำเนินงาน 600 ล้านบาท เพื่อเพิ่มประสิทธิภาพในการผลิต และลดปัญหาด้านสิ่งแวดล้อม พร้อมใช้งานจริง 1 มีนาคม 2560
นอกจากนี้ ตลอดระยะเวลา 5 ปีที่ผ่านมา บริษทฯได้รับความไว้วางใจจาก IRPC ให้เป็นผู้ก่อสร้างโครงการต่างๆ มาตลอด ได้แก่ โครงการ Seawater FGD. Improvement Boiler Unit 02,โครงการ Central Wastewater Treatment Plant (CWTP),โครงการPetroleum Wastewater Treatment Plant Upgrading (PWTU) และโครงการล่าสุดปรับปรุง Flue Gas Cooler Unit for DCC Plant พื้นที่โดยรวมประมาณ 3,000 ตารางเมตร
เนื่องจาก Flue Gas Cooler Unit ตัวเดิมมีอายุการใช้งานมาร่วม 20 ปี ซึ่งพบปัญหาเรื่องการบริการและการบำรุงรักษามากขึ้น ทาง IRPC จึงเห็นว่ามีความจำเป็นต้องเปลี่ยนเพื่อให้ได้ประสิทธิภาพตามมาตรฐานการใช้งาน และลดค่าใช้จ่ายในการดูแลรักษา อีกทั้งยังลดการสูญเสียทางธุรกิจในการหยุดซ่อมแซม จึงได้เสนอโครงการนี้ออกมา โดยเริ่มต้นด้วยงานออกแบบจากเจ้าของเทคโนโลยี คือประเทศสหรัฐอเมริกา และงานการผลิตตัวอุปกรณ์ งานเรื้อถอนอุปกรณ์ตัวเก่าและติดตั้งอุปกรณ์ใหม่ รวมถึงงานทดสอบระบบและเดินเครื่องเพื่อใช้งาน เพื่อลดอุณหภูมิของ Flue Gas จากกระบวนการผลิต 150,000 kg/hr จาก 690 C เหลือ 230 C ผลิต steam High pressure = 30,000 kg/hr ผลิต steam Medium pressure = 20,000 kg/hr
โดยบริษัทอิตัลไทย เป็นผู้รับเหมาแบบ EPCC ดูแลงานแบบครบวงจร ตั้งแต่ขั้นตอนการออกแบบ จัดซื้อจัดจ้าง ก่อสร้าง ทดสอบระบบ และเดินเครื่องให้สามารถใช้งานได้ ก่อนส่งมอบให้กับลูกค้า ด้วยงบลงทุนของโครงการประมาณ 600 ล้านบาท อย่างไรก็ตามเนื่องจากทั้งโครงการเป็นงานติดตั้ง ซึ่งต้องหยุดขบวนการผลิตทั้งหมดก่อน โดยที่ทาง IRPC มีแผนในการหยุดขบวนการผลิตเพื่อการซ่อมบำรุงในช่วงเดือนกุมภาพันธ์ 2560 และเริ่มใช้งานจริงภายในวันที่ 1 มีนาคม 2560 ทำให้มีระยะเวลาในการทำงานน้อย อย่างไรก็ตามการดำเนินงานในครั้งนี้จะช่วยลดโอกาสการสูญเสียทางด้านธุรกิจ เพิ่มประสิทธิภาพในการผลิต  ลดปัญหาทางด้านการบำรุงรักษาอีกทั้งยังลดความเสี่ยงเรื่องผลกระทบทางด้านสิ่งแวดล้อมอีกด้วย
นอกจากนี้ ยังมีงานก่อสร้างเพิ่มเติมในช่วงครึ่งปีหลัง ได้แก่ งานก่อสร้างสถานีไฟฟ้าย่อยระบบ 115 kV เอกชัย ,โครงการ, สามพราน 3 โครงการ จ.นครปฐม งาน Solar Farm ที่วังม่วง จังหวัดสระบุรี,จังหวัดอ่างทอง และจังหวัดปทุมธานี
ในปี 2559 บริษัทฯ ตั้งเป้าหมายในการพัฒนาระบบการบริหารอย่างต่อเนื่อง ยกระดับมาตรฐานระบบการบริหารคุณภาพสู่มาตรฐาน ISO9001 ใน Version ใหม่ 2015 พร้อมเข้าสู่มาตรฐานระบบบริหารด้านความปลอดภัยอาชีวอนามัยและสภาพแวดล้อมในระดับสากล OHSAS18001 และ ISO14001  รองรับการแข่งขันในระดับนานาชาติ